Hyvä tietää | IHA-Lines Ltd Helsinki Cruises
HYVÄ TIETÄÄ Terms and conditions
YRITYSRYHMILLE JA YHTEISÖILLE SOVITTAVA LASKUTUS
Aikataulumukaisilla Doris -laivojen Helsinki-risteilyillä maksutapoina käyvät käteinen, suomalaiset pankkikortit, American Express, Eurocard, Mastercard, OK, Diners Club, Visa sekä Visa Electron. Aikataulunmukaisille laivamatkoille lounas- ja illallisristeilyille osallistuville yritysryhmille on maksutavaksi sovittavissa myös laskutus jälkikäteen. Laskutuksesta pyydetään sopimaan ennakkoon varausta tehtäessä sekä lähettämään kirjallinen laskutuspyyntö laskutusosoitteineen ennen risteilypäivää. Laskutuspyynnön voi toimittaa sähköpostitse etukäteen osoitteeseen ihalines@ihalines.fi. Laskutuslisä on 8 euroa.
Yksityiset yritysten ja yhteisöjen ’varaa koko laiva’ -tilausristeilyt laskutetaan useimmiten jälkikäteen. Kuitenkin, laivaisännällä on oikeus laskuttaa risteily myös etukäteen, miten voidaan toimia esimerkiksi yksityishenkilön ollessa tilaajana.
PERUUTUSEHDOT AIKATAULUNMUKAISILLA LAIVAMATKOILLA, LOUNAS-, ILLALLIS- JA SIGHTSEEING-RISTEILYILLÄ
Peruutus on tehtävä kirjallisesti IHA-Lines Oy Helsinki Cruises -risteilyvarustamolle postitse tai sähköpostitse. Peruutuspäivämäärä on se päivämäärä, jolloin IHA-Lines Oy Helsinki Cruises on vastaanottanut kirjallisen ilmoituksen peruutuksesta.
Jos peruutus tehdään yli 15 vuorokautta ennen varattua risteilypäivää, ei peruutusturvamaksua laskuteta.
Jos peruutus tehdään 14 – 8 vuorokautta ennen varattua risteilypäivää, laskutetaan peruutusturvamaksuna 25 % risteilyvarauksen kokonaissummasta (risteilyliput ja tilatut ravintolapalvelut / muut palvelut / ohjelma).
Jos peruutus tehdään 7 – 3 vuorokautta ennen varattua risteilypäivää, laskutetaan peruutusturvamaksuna 50 % risteilyvarauksen kokonaissummasta (risteilyliput ja tilatut ravintolapalvelut / muut palvelut / ohjelma).
Jos peruutus tehdään 2 – 0 vuorokautta ennen varattua risteilypäivää, laskutetaan peruutusturvamaksuna 100 % risteilyvarauksen kokonaissummasta (risteilyliput ja tilatut ravintolapalvelut / muut palvelut / ohjelma).
Moottorialusten osalta peruutus on tehtävä kirjallisesti IHA-Lines Oy Helsinki Cruises -risteilyvarustamolle postitse tai sähköpostitse. Peruutuspäivämäärä on se päivämäärä, jolloin IHA-Lines Oy Helsinki Cruises on vastaanottanut kirjallisen ilmoituksen peruutuksesta.
Ellei saamassanne tarjouksessa tai vahvistuksessa ole mainittu erilaisia
peruutusehtoja, noudatetaan moottorialusten osalta seuraavia päivärajoja ja ehtoja:
Jos peruutus tehdään yli 21 vuorokautta ennen varattua risteilypäivää, ei peruutusturvamaksua laskuteta.
Jos peruutus tehdään 20 – 10 vuorokautta ennen varattua risteilypäivää, laskutetaan peruutusturvamaksuna 25 % risteilyvarauksen alusvuokran osuudesta.
Jos peruutus tehdään 9 – 0 vuorokautta ennen varattua risteilypäivää, laskutetaan peruutusturvamaksuna 50 % risteilyvarauksen alusvuokran osuudesta sekä 100% tilatusta ravintolatarjoilusta / pitopalvelusta / muista varatuista palveluista.
Purjelaivojen, kuten m/aux Astridin ja m/aux Svanhildin osalta peruutus on tehtävä kirjallisesti IHA-Lines Oy Helsinki Cruises -risteilyvarustamolle postitse tai sähköpostitse. Peruutuspäivämäärä on se päivämäärä, jolloin IHA-Lines Oy Helsinki Cruises on vastaanottanut kirjallisen ilmoituksen peruutuksesta.
peruutusehtoja, noudatetaan purjealusten osalta seuraavia päivärajoja ja ehtoja:
Jos peruutus tehdään yli 33 vuorokautta ennen varattua risteilypäivää, ei peruutusturvamaksua laskuteta.
Jos peruutus tehdään 32 – 24 vuorokautta ennen varattua risteilypäivää, laskutetaan peruutusturvamaksuna 25 % risteilyvarauksen alusvuokran osuudesta.
Jos peruutus tehdään 23 – 17 vuorokautta ennen varattua risteilypäivää, laskutetaan peruutusturvamaksuna 50 % risteilyvarauksen alusvuokran osuudesta.
Jos peruutus tehdään 16 – 10 vuorokautta ennen varattua risteilypäivää, laskutetaan peruutusturvamaksuna 75 % risteilyvarauksen alusvuokran osuudesta.
Jos peruutus tehdään 9 – 0 vuorokautta ennen varattua risteilypäivää, laskutetaan peruutusturvamaksuna 100 % risteilyvarauksen alusvuokran osuudesta sekä 100% tilatusta ravintolatarjoilusta / pitopalvelusta / muista varatuista palveluista.
Yhteistyökumppaneillamme voi myös olla näistä ehdoista poikkeavia peruutusehtoja esimerkiksi saarikohteissa, mistä tapauksista mainitaan tarjouksessa / varauksen yhteydessä. Mikäli saamassanne tarjouksesa tai vahvistuksessa on esimerkiksi saarikohteiden, lisä- tai oheispalvelujen osalta mainittuna muunlaisia peruutusehtoja, niitä noudatetaan mainittujen varausten ja palveluiden osalta.
MAHDOLLISET ERIKOISRUOKAVALIOT LOUNAS- JA ILLALLISRISTEILYILLÄ
TAVALLISET ALLERGIAT JA ERIKOISRUOKAVALIOT
Buffet-ruokailuissa periaatteena on, että kukin risteilyvieras valikoi laivan buffetista itselleen soveltuvanlaisen kokonaisuuden omaan ruokavalioonsa soveltuen. Ruokalajeista saa tarvittaessa tarkempaa lisätietoa laivan henkilökunnalta. À la carte –menuissa ja -annoksissa erikoisruokavaliot ja tyypillisimmät allergiat voidaan huomioida kun ilmoitatte erikoisruokavalioista etukäteen, mikäli mahdollista, esimerkiksi mahdollisen henkilömäärän tarkentamisen yhteydessä, esimerkiksi: ”3 x kasvis”, ”2 x gluteeniton”, ”2 x maidoton” jne. Suurilla Doris-laivoilla erikoisruokavalio tai allergia on hyvä ottaa puheeksi myös / viimeistään laivalla teitä palvelevan ravintolan henkilökunnan / hovimestarin / tarjoilijanne kanssa tilatessanne. Yksityisillä tilausristeilyillä ennakkoon tilatuissa menuissa ennakkoon ilmoitetut erikoisruokavaliot voidaan useimmin huomioida, esimeriksi varaamalla ennakkoon tiedossa oleville ”3 x kasvis” tai ”gluteeniton” ruokailijalle heille soveltuvaa, kuten mahdollisesti oma pääruoka ja/tai jälkiruoka, ja jotain heille erikseen osoitettua, esimerkiksi kasvisruokailijalle soveltuvaa. Useiden ruokalajien buffeteissa on koko seurueelle tarjolla valikoima ruokalajeja, ja jos ennakkoon on ilmoitettuja erikoisruokavaliota, heille varataan yksityistilaisuuksissa pikkulaivoille pitopalvelusta silloin usein jotain heille sopivaa erikseen nimetysti / tarjoilijalta erikseen, vaikkapa ”gluteeniton”-ruokavalioisen henkilön saatavaksi. Kaikki menut on rakennettu sellaisiksi, että ne huomioivat mahdollisimman tarkkaan ja laajasti jo lähtökohtaisesti kaikista tyypillisimmät (L, G) erikoisruokavaliot.
ERITTÄIN VAKAVAT ERIKOISRUOKAVALIOT REITTIRISTEILYILLÄ/RAVINTOLALAIVOILLA
Mikäli seurueenne jäsenellä on erittäin vakava erikoisruokavalio, kuten vakava pähkinä- tai kala-allergia: ilmoittakaa asiasta etukäteen risteilytoimistoon ja ohjeistakaa lisäksi seurueenne jäsentä, että hän voi tuoda laivalle itse oman soveltuvan ja hänen ruokavaliolleen varmasti turvallisen ruoka-annoksen suljettuun astiaan pakattuna, joka lämmitetään laivalla ja tuodaan hänelle avaamattomana tarjolle. Näin voimme varmasti turvata erittäin vakavasti allergiselle henkilölle turvallisen ruokailun (ilman että tämän yksittäisen erikoisruokavalioannoksen valmistamisessa tarvittavat varotoimet aiheuttaisivat kohtuuttoman suuren työmäärän, haitan ja hidastumisen kaikkien muiden risteilyvieraiden ruokien valmistuksessa laivan suhteellisen pienissä keittiötiloissa).
HYVÄ TIETÄÄ – FORCE MAJEURE – YLIVOIMAINEN ESTE
Kaikki lähtöajat ovat paikallista aikaa. Ylivoimaisen esteen, Force Majeure, sattuessa, kuten sodan, sodanuhan, lakon, tulvan, luonnonkatastrofin, ydinräjähdyksen, tulvan, sääolosuhteiden, tulipalon, terrorismin, veden korkeuden, teknisen vian tai muun olosuhteen vaikuttaessa, joista IHA-Lines Oy Helsinki Cruises ei voi vastata, on IHA-Lines Oy Helsinki Cruises -varustamolla oikeus tehdä muutoksia aikatauluun, madaltaa palvelutasoa, suorittaa kuljetus muulla aluksella tai peruuttaa risteily. IHA-Lines Oy Helsinki Cruises ei ole korvausvelvollinen mahdollisista kuluista tai haitoista, joita asiakkaalle saattaa ylivoimaisen esteen vuoksi mahdollisesti aiheutua. Yksityisillä tilausristeilyillä matkanjärjestäjänä toimii tilaaja. Mahdollisissa saarissa kulkeminen tapahtuu kävijän omalla vastuulla. Saaristoluonnossa esimerkiksi sammaleiset kalliot, rantakalliot sekä vedenrajassa sijaitsevat kivet voivat olla liukkaita. Tilaaja voi halutessaan ottaa esimerkiksi saariretkelle osallistuville erillisen vakuutuksen.
Varustamo pidättää oikeuden muutoksiin poiketen siitä, mitä yhtiön esitteissä, internet-sivuilla, lehtimainoksissa, ilmoituksissa, lähtöaikatauluissa, tarjouksissa tai tilausvahvistuksissa on julkistettu. Muutokset risteilyjen aikatauluissa ovat kuitenkin erittäin harvinaisia ja esimerkiksi kesäkaudella 2009 ainoa aikataulumuutos koski juhannusaaton erikoisaikataulua, josta siitäkin tiedotettiin internet-sivuillamme sekä kauppatorin lähtöaikataulussa. The shipowner reserves the right to changes.